ОСНОВНО УЧИЛИЩЕ „ ХРИСТО БОТЕВ“ с. СИЛЕН общ. СТАМБОЛОВО

Тел.: 0879635768; e-.mail: hr\_botev\_silen@abv.bg

Утвърдил:........................

Директор: Ю.Мустафа

**ПРОГРАМА ЗА ПРЕДОСТАВЯНЕ НА РАВНИ**

**ВЪЗМОЖНОСТИ И ЗА ПРИОБЩАВАНЕ НА ДЕЦА И**

**УЧЕНИЦИ ОТ УЯЗВИМИ ГРУПИ (2016 – 2020)**

# І. УВОД

Настоящата програма обуславя целите и задачите на работа с деца и ученици от ОУ „Христо Ботев“ – с. Силен, общ. Стамболово и урежда взаимоотношенията между институциите като определя условията и начините за осигуряване на подкрепа за равен достъп до качествено образование и за развитие на потенциала на всяко дете и ученик с цел неговата личностна, професионална и гражданска реализация в обществото.

Програмата за приобщаващо образование е изготвена в съответствие с действащите стратегически и оперативни национални документи на централните ведомства, в изпълнение на държавната политика за предоставяне на равни възможности на всички българските граждани и за включване на децата и учениците от уязвими групи.

Училищната програма се базира на:

* Закон за предучилищното и училищното образование;
* Наредба за приобщаващото образование
* Стратегия за образователна интеграция на децата и учениците от етническите малцинства;
* Рамкова програма за интегриране на ромите в българското общество (2010 –

2020 г.);

* Национална стратегия на Р. България за интегриране на ромите (2012 – 2020 г.);
* Закон за защита от дискриминация;
* Конвенция за борба срещу дискриминацията в областта на образованието.

Програмата включва редът и начините за оказване на обща и допълнителна подкрепа на всички деца и ученици, които имат необходимост от такива в ОУ „Христо Ботев“ – с. Силен, общ. Стамболово, съобразно неговите лични интереси, потребности и нужди.

Уязвими групи в ОУ „Христо Ботев“ – с. Силен, общ. Стамболово са деца и ученици, диагностицирани със специални образователни потребности, хронични заболявания, двигателни увреждания, деца и ученици в риск, деца и ученици, застрашени или жертва на насилие, деца с изявени дарби, деца-сираци и полусираци, деца-бежнаци, деца от различни етнически групи и др. с различни идентифицирани нужди.

Приобщаващото образование е процес на осъзнаване, приемане и подкрепа на индивидуалността на всяко дете или ученик и на разнообразието от потребности на всички деца и ученици чрез активиране и включване на ресурси, насочени към премахване на пречките пред ученето и научаването и към създаване на възможности за развитие и участие на децата и учениците във всички аспекти на живота на общността.

Приобщаващото образование е неизменна част от правото на образование и се реализира в съответствие със следните принципи:

* гарантиране на правото на всеки ученик на достъп училище най-близо до неговото местоживеене и на правото му на качествено образование;
* гарантиране на достъпа на всеки ученик до подкрепа за личностно развитие в зависимост от неговите индивидуални потребности с оглед възможността за възникване на затруднения в процеса на ученето и приобщаването и на необходимостта от подходяща подкрепа;
* прилагане на диференцирани педагогически подходи, ориентирани към интересите и стимулиращи мотивацията на ученика, съобразени с възрастовите и социалните промени в живота му и адаптирани към способността му да прилага усвоените компетентности на практика;
* приемане и зачитане на уникалността на всяко дете и ученик – индивидуалните потребности и възможности, личностните качества, знанията ,уменията и интересите, на които образователната институция трябва да отговори по подходящ начин, така че детето или ученикът да развие максимално своя потенциал;
* равнопоставеност и недопускане на дискриминация при провеждане на училищното образование, гаранции за които са създадените условия за обучение на всички ученици заедно, независимо от трудностите и различията, които може да възникнат в процеса на ученето и научаването и при участието им в дейността на училището; -системен и холистичен подход на организация и сътрудничество на образователните институции в областта на приобщаващото образование на всички равнища – управление и екипност, използване на приобщаващи педагогически практики, създаване на сигурна и подкрепяща среда, участие на родителите, мониторинг на процеса и на качеството на подкрепата за личностно развитие, както и на влиянието им върху обучението и постиженията на учениците;
* сътрудничество между всички участници в процеса на приобщаващотообразование – детската градина/училището, детето/ученика, семейството и общността;
* намаляване на влиянието на социалните неравенства върху ученето и върху участието на учениците в дейността на училището;

-нетърпимост към дискриминиращите нагласи и поведение и подготовка на учениците за живот в приобщаващо общество;

* гъвкавост и динамичност на процеса на приобщаващото образование съобразно потребностите на учениците и в зависимост от спецификата на обществения живот.

# II. ПОДКРЕПА НА ЛИЧНОСТНОТО РАЗВИТИЕ

Подкрепата на личностното развитие се осъществява във връзка и в корелация с разработените областни стратегии за покрепа на личностното развитие, както и въз основа на анализ на необходимостта от обща и допълнителна подкрепа.

## 2.1 Обща подкрепа

За организиране на покрепата на личностното развитие в училището за координатор е определен ст.пр.учител ЦДО, който изпълнява функциите си съобразно Наредба за приобщаващото образование.

Общата подкрепа в ОУ „Христо Ботев“ – с. Силен, общ. Стамболово се осъществява от екип, ръководен от координатор, логопед, психолог, ресурсен учител и педагогическите специалисти. Логопедичната работа като част от общата подкрепа за личностна и гражданска реализация цели превенция на комуникативните нарушения и обучителни затруднения. Общата подкрепа е насочена към развитие на потенциала на всяко дете и ученик. Общата подкрепа включва различна екипна работа също така и между отделните педагогически специалисти чрез осигуряване или насочване към занимания по интереси. Заниманията по интереси могат да се организират от ОУ“ Христо Ботев“ – с. Силен, общ. Стамболово или центрове за личностно развитие.

Провеждането на консултации по учебните предмети и допълнителна педагогическа помощ извън редовните учебни часове също са част от общата подкрепа за личностно развитие и превенция на обучителните затруднения. Изграждането на позитивен психологически климат в училище, като част от общата подкрепа, цели превенция на тормоза и насилието, както и дейности за мотивация преодоляване на проблемно поведение, които са израз на общата воля и координираните действия на всички участници в образователния процес.

Описаните в ПУД морални и материални награди също са част от предоставяната от ОУ „Христо Ботев“ – с. Силен, общ. Стамболово обща подкрепа. Общата подкрепа включва и други дейности, подробно описани в Наредба №.....за приобщаващото образование.

## 2.2. Допълнителна подкрепа

Допълнителната подкрепа се осъществява въз основа на направена оценка на индивидуалните способности на определено дете или ученик от ОУ „Христо Ботев“ – с. Силен, общ. Стамболово.

Оценката на способностите се извършва от специално назначен екип от специалисти, съобразно необходимостта на детето и след това се потвърждава от Регионален център за подкрепа на приобщаващото образование.

Учениците, за които може да се поиска оценка на способностите са от следните уязвими групи:

-деца със специални образователни потребности – в началото на учебната година

* деца с хронични заболявания
* деца в риск

Допълнителната подкрепа включва:

* работа с дете или ученик по конкретен случай
* психо-социална рехабилитация

-рехабилитация на слуха

-зрителна рехабилитация

-рехабилитация на комуникативни нарушения

-осигуряване на достъпна архитектурна среда

-специализирани средства

-ресурсно подпомагане

Допълнителната подкрепа се реализира чрез план за действие за всяко конкретно дете. Родителите задължително се включват в плана за действие като активни участници в дейностите.

Ако Регионалният център препоръча допълнителна подкрепа, но родителите откажат, училището уведомява отдел „Закрила на детето“ към ССП по местоживеене на детето с цел социалните служби да окажат съдействие и ако се налага помощ на родителите за осъзнаване на нуждите на детето.

При наличие на три и повече деца/ученици в паралелка се осигурява помощник-учител за подпомагане работата на учителите. Задълженията на помощник-учителите са разписани в Наредба №......за приобщаващото образование.

При необходимост се изработва индивидуална учебна програма по съответните учебни предмети с цел по-лесното възприемане от ученика, а също се така се изготвя и индивидуален учебен план за обучение в комбинирана форма на обучение. За ученици с изявени дарби също се изработва индивидуален учебен план.

# III. ПЛАН ЗА ДЕЙСТВИЕ ПО ПРОГРАМАТА

|  |  |  |  |
| --- | --- | --- | --- |
| **Дейности** | **Срок** | **Отговорник** | **Забележка** |
| Идентифициране на ученици, които имат необходимост от обща подкрепа | постянен | класни ръководители, учители |  |
| Екипна работа на учителите от даден клас | постоянен | класни ръководители, учители, ресурсен учител | при необходимост |
| Определяне на координатор на екипа за оказване на подкрепа | до 01.10. | директор |  |
| Награждаване на ученици | Текущ | директор | при и по определен повод за поощрение |
| Представяне на дейности по интереси в училището | 15.09. | учители в ЦОУД |  |
| Кариерно ориентиране и консултиране в класовете от 3 до 7 | 01.12. 01.05. | Класни ръководители |  |
| Идентифициране на ученици със СОП | целогодишно | класни ръководител, учители, ресурсен учител |  |
| Оценка на потребности на ученици със СОП | целогодишно | ресурсен учител и екип | не по-късно от 3 месеца след идентифициране на нуждата |
| Логопедична терапия, рехабилитация и консултации | целогодишно | логопед |  |
| Психологическа подкрепа, психосоциална рехабилитация и консултации | целогодищно | Психолог, ресурсен учител |  |
| Превантивни мерки за недопускане отпадане от училище | целогодишно | директор, учители, психолог |  |
| Организиране и провеждане на“Училище за родители“ | 01.03. | директор, екип | при желание от родителите |
| Стимулиране участието на деца с изявени дарби в състезания и олимпиади | целодогодишно, | учители |  |
| Стимулиране участието на деца и ученице от различни етнически групи в състезания и олимпиади | целодогодишно, | учители |  |
| Съвместни дейности с МКБППМН | целогодишно, по график | УКБППМН,  директор, районна адиминстрация |  |
| Обучение на педагогически специалисти за работа в мултикултурна среда | по график, заложен в план за квалификация | директор,  председатели на  МО |  |

# IV. ЗАКЛЮЧЕНИЕ

За изпълнението на Програмата важно значение има сътрудничеството между всички пряко ангажирани институциии, неправителствения сектор и училищната общност. Всички участници в образователния процес (семейство, детска градина, училище, институции, НПО) трябва да бъдат еднакво отговорни и ангажирани за постигането на поставените цели. **Улесняването и повишаването на информираността на обществеността в дадено населено място за възможностите, които се предоставят в центъра на съответното населено място, чрез съсредоточаването на цялото разнообразие от дейности за личностно развитие в единен център е гаранция за ефективност на Програмата за приобщаващо образование като трамплин в развитието на гражданско общество.**